March 23, 2018 Tultul KutumLeaveaComment on\nJeherul Islam ৰ পৰা কপি পেষ্ট কৰা\n#মুছলমান লোকসকলে চৰকাৰী বাজেটৰ ওপৰত নিৰ্ভৰশীল হোৱাৰ আগতে কিছু প্ৰাথমিক কাম কৰিবলগীয়া আছে । সেইখিনি কাম নকৰিলে কোনো চৰকাৰী আঁচনিয়ে তেওঁলোকক আগুৱাই লব নোৱাৰে । দুখীয়া মানুহ অকল মুছলমান সকলৰ মাজতে থকা নহয়, আন ধৰ্মালম্বী লোকসকলৰ মাজতো আছে বা অকল ভাৰততে দিন হাজিৰা কৰা মানুহ বা অকল অসমতে আছে নেকি ? আমেৰিকাতো দিন হাজিৰা কৰা মানুহ আছে । তাৰ মাজতে তুলনামূলক ভাবে মুছলমান লোকসকল শিক্ষা, ৰাজনৈতিক, অৰ্থনৈতিক দিশত বেছিকৈ পিছপৰা হৈ আছে । যিকি হওক, অকল চৰকাৰী আঁচনিৰ ওপৰত নিৰ্ভৰশীল হৈ থাকিলে উন্নয়ন কেতিয়াও সম্ভৱ নহয়, যদি সিহঁতে তলত উল্লেখ কৰা কাম কেইটাৰে আগতে নিজকে সংশোধন নকৰে ।\n#বাল্যবিবাহ বন্ধ হব লাগে । বাল্যবিবাহৰ কুফল হিচাপে পিছৰ generation টোৱে পুষ্টিহীনতা, শাৰীৰিক বা মানসিক বিকাশৰ অভাৱ আদিৰ দৰে বিভিন্ন সমস্যাত ভুগিব পাৰে যাৰ ফলত সমাজত আনৰ লগত সমানে আগবাঢ়ি যাব নোৱাৰিব ।\n#জন্ম-নিয়ন্ত্ৰণৰ হাৰ : কিছুমান লোকে শিক্ষিত নহোৱাৰ বাবে লৰা-ছোৱালী জন্ম হলে আল্লাৰ দান বুলি ভাবি লয় । তেনেকৈ পৰিয়ালৰ সদস্য বাঢ়ি যায় । ফলত নিজৰ মাজতে ভাগ -বতৰা কৰা , কাজিয়া -পেচাল কৰা বা অভাৱত পৰিলে কেতিয়াবা আনৰ ওচৰতো নকৰিবলগীয়া কাম কিছুমান কৰিবলৈ বাধ্য হৈ যায় । যাৰ ফলত অপৰাধ প্ৰৱণতা বাঢ়ি যোৱাৰ সম্ভাৱনাই দেখা দিব পাৰে ।\n#শিক্ষাৰ ওপৰত অতিকৈ গুৰুত্ব দিয়াৰ লগতে বিশেষ ভাবে ছোৱালী সকলক শিক্ষা লাভৰ বিশেষ সুবিধা দিয়াৰ মানসিকতা থাকিব লাগিব । ছোৱালীক সোনকালে বিয়া দিব পাৰিলেই পিতৃ- মাতৃৰ দায়িত্ব সাৰি যায় বুলি মানসিকতা থকা লৈ কেতিয়াও সমাজ খন আগবাঢ়ি যাব নোৱাৰে ।কোনো এখন সমাজ শিক্ষিত নোহোৱালৈকে সামাজিক ব্যাধিবোৰ দূৰ নহয় আৰু উন্নয়ন কেতিয়াও সম্ভৱ নহয় ।\nচৰকাৰী আঁচনিৰে শিক্ষিত কৰিব পাৰিব নে যদি নিজেই স্কুললৈ নাযায় ? স্কুললৈ নগলে চৰকাৰে বৃত্তি কাক দিব ? নিজৰ মানসিক বিকাশ নোহোৱা লৈ চৰকাৰী আঁচনিৰে ৰাজনৈতিক অধিকাৰ কেনেকৈ লাভ কৰিব ? কোনোবাই কাৰোবাক টুপী পিন্ধাই চৰকাৰী আঁচনিক লুটি খায়, সেইখিনি কথা বুজি পাবলৈ হলেও জ্ঞান থাকিব লাগিব বা শিক্ষিত হব লাগিব, তেতিয়া হে চৰকাৰী আঁচনি ফলপ্ৰসূ হব ।\n#সমাধান : প্ৰথম সমাধান হিচাপে সমাজত সচেতনতা (mass awerness) আনি এইবোৰ সামাজিক ব্যাধি দূৰ কৰাৰ প্ৰথমে দায়িত্ব লব লাগে মুছলমানৰ উন্নয়নৰ কাৰণে খোলা দল- সংগঠন বা ছাত্ৰ সংগঠনবোৰে। সেয়ে, দেশী জনগোষ্ঠীয় মঞ্চ, গৰীয়া মৰিয়া দেশী জাতীয় পৰিষদ, গৰীয়া যুৱ পৰিষদ বা আন ছাত্ৰ সংগঠন বোৰে কৰ্মশালা পাতি সমাজত সচেতনতা আনিব লাগিব । ব্যক্তিগত পৰ্যায়ত অসম্ভৱ কাৰণে দল সংগঠনে এইবোৰ কাম কৰিব লাগিব বুলি ভাবো । নহলে জাতি জনগোষ্ঠীৰ উন্নয়নৰ নামত খোলা দল সংগঠন সমূহে কেতিয়াও লক্ষ্যত উপনিত হব নোৱাৰিব । কোনোবাই যদি সঁচা অন্তৰৰে এখন সমাজৰ উন্নয়ন বিচাৰে তেন্তে এইখিনি কাম কৰি আগতেই নিজেই নিজৰ সমাজখনক চৰকাৰী আঁচনি ভোগ কৰিবলৈ উপযোগী কৰি তুলিব লাগিব ।\n(বিঃদ্ৰঃ - আত্মসমালোচনাৰ প্ৰয়োজন বোধ কৰি আগবঢ়োৱা সম্পূৰ্ণ ব্যক্তিগত ভাবধাৰা এইয়া ।)
